P6_TA(2004)0089

Fællesskabsgaranti til Den Europæiske Investeringsbank *

Europa-Parlamentets lovgivningsmæssige beslutning om forslag til Rådets afgørelse om en fællesskabsgaranti til Den Europæiske Investeringsbank mod tab i forbindelse med lån til visse typer af projekter i Rusland og de vestlige nye uafhængige stater (de vestlige NIS-lande (WNIS)) (KOM(2004) 0385 — C6-0073/2004 — 2004/0121(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0385) [1],

- der henviser til EF-traktatens artikel 308, der danner grundlag for Rådets høring af Parlamentet (C6-0073/2004),

- der henviser til udtalelse fra Retsudvalget om retsgrundlaget,

- der henviser til forretningsordenens artikel 51 og artikel 35,

- der henviser til betænkning fra Budgetudvalget og udtalelse fra Udenrigsudvalget (A6-0066/2004),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. kræver, at der indledes samrådsprocedure, jf. fælleserklæringen af 4. marts 1975, hvis Rådet ikke agter at følge den tekst, Parlamentet har godkendt;

5. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Titel

Forslag til Rådets afgørelse om en fællesskabsgaranti til Den Europæiske Investeringsbank mod tab i forbindelse med lån til visse typer af projekter i Rusland og de vestlige nye uafhængige stater (de vestlige NIS-lande (WNIS)) | Forslag til Rådets afgørelse om en fællesskabsgaranti til Den Europæiske Investeringsbank mod tab i forbindelse med lån til visse typer af projekter i Rusland, Ukraine, Moldova og Belarus Denne ændring vedrører hele teksten. |

Ændring 2

Henvisning 1

under henvisning til traktaten om oprettelse af Det Europæiske Fællesskab, særlig artikel 308, | under henvisning til traktaten om oprettelse af Det Europæiske Fællesskab, særlig artikel 181 A, |

Ændring 3

Betragtning 5

(5) Lånemandatet skal dels være underlagt passende betingelser, der ligger i forlængelse af EU-aftalerne på højt niveau om politiske og makroøkonomiske aspekter og aftalerne med andre internationale finansielle institutioner om sektor- og projektaspekter, og dels en passende arbejdsdeling mellem EIB og Den Europæiske Bank for Genopbygning og Udvikling (EBGU). | (5) Lånemandatet skal være underlagt passende betingelser, der ligger i forlængelse af Den Europæiske Unions politik og EU-aftalerne på højt niveau om politiske og makroøkonomiske aspekter. EIB og Kommissionen bør sikre den nødvendige koordinering med aftalerne med andre internationale finansielle institutioner om sektor- og projektaspekter. Dette kan navnlig indebære en passende arbejdsdeling mellem EIB, som repræsentant for Den Europæiske Union og dens medlemsstater, og Den Europæiske Bank for Genopbygning og Udvikling (EBGU). |

Ændring 4

Betragtning 7

(7) Rusland og de vestlige NIS-lande bør inddrages fuldt ud i revisionen i 2006 af EIB's generallånemandat under Rådets afgørelse 2000/24/EF af 22. december 1999 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (Central- og Østeuropa, Middelhavslandene, Latinamerika og Asien samt Den Sydafrikanske Republik). | (7) Rusland, Ukraine, Moldova og Belarus bør inddrages fuldt ud i revisionen i 2006 af EIB's generallånemandat under Rådets afgørelse 2000/24/EF af 22. december 1999 om en fællesskabsgaranti til Den Europæiske Investeringsbank mod tab i forbindelse med lån til projekter uden for Fællesskabet (Central- og Østeuropa, Middelhavslandene, Latinamerika og Asien samt Den Sydafrikanske Republik). Det bør også overvejes at inddrage lande i det sydlige Kaukasus og Centralasien i forbindelse med denne revision. |

Ændring 5

Artikel 2

De låneberettigede projekter skal være økonomisk rentable og være af væsentlig interesse for Den Europæiske Union. De låneberettigede sektorer skal være miljø samt transport-, telekommunikations- og energiinfrastruktur i prioriterede TEN-korridorer (de transeuropæiske net) med grænseoverskridende virkninger for en medlemsstat. | De låneberettigede projekter skal være økonomisk rentable og være af væsentlig interesse for Den Europæiske Union. De låneberettigede sektorer skal være miljø samt transport-, telekommunikations- og energiinfrastruktur, herunder nuklear sikkerhed, i prioriterede TEN-korridorer (de transeuropæiske net) med grænseoverskridende virkninger for en medlemsstat. |

Ændring 6

Artikel 3, stk. 3, afsnit 1, litra b og afsnit 2

b)EIB skal samarbejde og arrangere samfinansiering med andre internationale finansielle institutioner for at sikre en rimelig risikodeling og passende projektkrav.EIB og EBGU sikrer en passende arbejdsdeling. | b)EIB skal samarbejde med andre internationale finansielle institutioner og, hvor det er muligt og hensigtsmæssigt, deltage i samfinansiering med disse institutioner for at sikre en rimelig risikodeling og passende projektkrav under hensyntagen til EIB's opgave, som er at støtte EU's politikker.En passende arbejdsdeling mellem EIB og EBGU skal tilstræbes. |

Ændring 7

Artikel 4

De enkelte lande bliver låneberettigede under låneloftet, når de opfylder de specifikke betingelser, der følger af EU-aftalerne på højt niveau med det pågældende land om politiske og makroøkonomiske aspekter. Kommissionen afgør, hvornår det enkelte land opfylder de specifikke betingelser, og underretter EIB herom. | De enkelte lande bliver låneberettigede under låneloftet, når de opfylder de specifikke betingelser, der følger af EU- politikkerne og EU-aftalerne på højt niveau med det pågældende land om politiske og makroøkonomiske aspekter. Kommissionen afgør, hvornår det enkelte land opfylder de specifikke betingelser, og underretter EIB herom efter at have underrettet Europa-Parlamentet og Rådet og givet en begrundelse. |

Ændring 8

Artikel 4 a (ny)

| Artikel 4 a Forundersøgelser EIB opfordres til at udarbejde forundersøgelser af muligheden for at lade lande i det sydlige Kaukasus og Centralasien omfatte af generalmandatet med virkning fra 2007. |

[1] Endnu ikke offentliggjort i EUT.

--------------------------------------------------